ZRUŠENÉ všeobecne záväzným nariadením č. 10/2007.

Všeobecne záväzné nariadenie
hlavného mesta Slovenskej republiky Bratislavy
č. 10/2005
z 15. decembra 2005
o dani z nehnuteľností
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) a f) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 130/1991 Zb. a  § 8 ods. 2, § 12 ods. 2 a 3, § 16 ods. 2, § 17 ods. 2, 3, 4 a 6, § 20 ods. 3, § 21 ods. 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 517/2005 Z. z. ustanovuje:

§ 1
Základné ustanovenia
(1) Toto všeobecne záväzné nariadenie (ďalej len “nariadenie”) upravuje podmienky určovania a vyberania dane z nehnuteľností na území hlavného mesta Slovenskej republiky Bratislavy (ďalej len “hlavné mesto”).
(2) Daň z nehnuteľností (ďalej len “daň”) na území hlavného mesta zahŕňa
a)	daň z pozemkov,
b)	daň zo stavieb,
c)	daň z bytov a z nebytových priestorov v bytovom dome1)  (ďalej len “daň z bytov”).
(3) Správcom dane je hlavné mesto.
(4) Zdaňovanie pozemkov, stavieb, bytov a nebytových priestorov v bytovom dome ustanovuje osobitný predpis,2) ktorý upravuje daňovníka dane, predmet dane, základ dane, základné ročné sadzby dane, ktoré môže hlavné mesto týmto nariadením znížiť alebo zvýšiť, oslobodiť od platenia dane, vznik a zánik daňovej povinnosti, povinnosť predkladania daňového priznania, vyrubenie dane a platenie dane.

Daň z pozemkov
§ 2
Základ dane
(1) Základom dane z pozemkov pre pozemky druhu orná pôda, chmeľnice, vinice, ovocné sady a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za 1 m2  uvedenej v osobitnom predpise.2)
(2) Základom dane z pozemkov pre lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy je hodnota pozemku určená vynásobením výmery pozemkov v m2 a hodnoty pozemku zistenej na 1 m2 podľa osobitných predpisov.3)
(3) Základom dane z pozemkov pre pozemky druhu záhrady, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej v osobitnom predpise.2)
§ 3
Sadzba dane
(1) Správca dane určuje na území hlavného mesta ročnú sadzbu dane z pozemkov vo výške 0,3 % zo základu dane u pozemkov uvedených v § 2 ods. 1 a 2.
(2) Správca dane určuje na území hlavného mesta ročnú sadzbu dane z pozemkov uvedených v § 2 ods. 3 vo výške:
a)	0,9 % zo základu dane u pozemkov na území mestskej časti Rusovce, Jarovce, Čunovo, Vajnory, Devín, Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2,
b)	1 % zo základu dane u pozemkov na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa,
c)	1,2 % zo základu dane u pozemkov na území mestskej časti Staré Mesto.

Daň zo stavieb
§ 4
Základ dane
Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

§ 5
Sadzba dane
(1) Ročná sadzba dane zo stavieb na území mestskej časti Rusovce, Jarovce, Čunovo, Vajnory, Devín, Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2 je za každý aj začatý m2 zastavanej plochy určená vo výške:
a)	9 Sk za stavby na bývanie a ostatné stavby tvoriace príslušenstvo hlavnej stavby,
b)	9 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
c)	27 Sk za stavby rekreačných a záhradkárskych chát a domčekov na individuálnu rekreáciu,
d)	36 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,
e)	81 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
f)	112 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
g)	50 Sk za ostatné stavby neuvedené v písmenách a) až f).
(2) Ročná sadzba dane zo stavieb na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa je za každý aj začatý m2 zastavanej plochy určená vo výške:
a)	10 Sk za stavby na bývanie a ostatné stavby tvoriace príslušenstvo hlavnej stavby,
b)	10 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
c)	30 Sk za stavby rekreačných a záhradkárskych chát a domčekov na individuálnu rekreáciu,
d)	40 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,
e)	90 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
f)	161 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
g)	55 Sk za ostatné stavby neuvedené v písmenách a) až f).
(3) Ročná sadzba dane zo stavieb na území mestskej časti Staré Mesto je za každý aj začatý m2 zastavanej plochy určená vo výške:
a)	12 Sk za stavby na bývanie a ostatné stavby tvoriace príslušenstvo hlavnej stavby,
b)	12 Sk za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,
c)	36 Sk za stavby rekreačných a záhradkárskych chát a domčekov na individuálnu rekreáciu,
d)	48 Sk za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,
e)	108 Sk za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,
f)	250 Sk za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,
g)	66 Sk za ostatné stavby neuvedené v písmenách a) až f).
(4) Správca dane určuje pri viacpodlažných stavbách podľa odseku 1 písm. a) a b), odseku 2 písm. a) a b) a odseku 3 písm. a) a b) príplatok za podlažie v sume 5 Sk a podľa odseku 1 písm. c) až g), odseku 2 písm. c) až g) a odseku 3 písm. c) až g) príplatok za podlažie v sume 10 Sk za každé ďalšie podlažie okrem prvého nadzemného podlažia.

Daň z bytov
§ 6
Základ dane
Základom dane z bytov je výmera podlahovej plochy bytu alebo nebytového priestoru v m2.

§ 7
Sadzba dane
(1) Ročná sadzba dane z bytov a nebytových priestorov na území mestskej časti Rusovce, Jarovce, Čunovo, Vajnory, Devín,  Záhorská Bystrica, Lamač a Devínska Nová Ves v lokalite Devínske jazero p. č. 2671, 2672/1, 2644, 2644/1, 2692, 2666/4, 2756, 2697/2, 2677, 2654, 2585/4, 2585/2 je určená vo výške:
a)	9 Sk za každý aj začatý m2 podlahovej plochy bytu,
b)	18 Sk za každý aj začatý m2 nebytového priestoru.
(2) Ročná sadzba dane z bytov a nebytových priestorov na území mestskej časti Nové Mesto, Ružinov, Petržalka, Karlova Ves, Dúbravka, Devínska Nová Ves, Rača, Podunajské Biskupice a Vrakuňa je určená vo výške:
a)	10 Sk za každý aj začatý m2 podlahovej plochy bytu,
b)	20 Sk za každý aj začatý m2 nebytového priestoru.
(3) Ročná sadzba dane z bytov a nebytových priestorov na území mestskej časti Staré Mesto je určená vo výške:
a)	12 Sk za každý aj začatý m2 podlahovej plochy bytu,
b)	24 Sk za každý aj začatý m2 nebytového priestoru.

§ 8
Oslobodenie od dane a zníženie dane
(1) Správca dane ustanovuje, že od dane z pozemkov sú oslobodené:
a)	močiare, plochy slatín a slancov, rašeliniská, remízky, háje, vetrolamy a pásma hygienickej ochrany vodných zdrojov I. stupňa a II. stupňa,4)
b)	pozemky verejne prístupných parkov a verejne prístupných športovísk.
(2) Správca dane ustanovuje, že okrem stavieb oslobodených podľa osobitného predpisu5) sú od dane zo stavieb oslobodené aj stavby alebo ich časti slúžiace základným školám, školským zariadeniam pri základných školách a predškolským zariadeniam.
(3) Správca dane poskytuje zníženie dane z pozemkov vo výške 50 % na pozemky, ktorých vlastníkmi sú občania starší ako 70 rokov, ak tieto pozemky slúžia výhradne na ich osobnú potrebu.
(4) Správca dane poskytuje zníženie dane zo stavieb a bytov vo výške:
a)	50 % na stavby alebo ich časti vyhradené na vykonávanie cirkevných obradov,
b)	50 % na stavby na bývanie a byty vo vlastníctve občanov starších ako 70 rokov alebo občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj prevažne alebo úplne bezvládnych občanov, ktoré slúžia na ich trvalé bývanie,
c)	50 % na garáže a nebytové priestory v bytových domoch slúžiace ako garáž vo vlastníctve občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.
(5) Správca dane poskytuje na tú istú nehnuteľnosť len jedno zníženie dane.
(6) Doklady preukazujúce dôvody pre poskytnutie daňového zníženia predloží daňovník správcovi dane najneskôr do 31. januára bežného zdaňovacieho obdobia, inak sa zníženie dane neposkytne.

§ 9 
Vyrubovanie dane
Správca dane určuje, že daň nižšiu ako 100 Sk nebude vyrubovať ani vyberať.

§ 10 
Platenie dane
(1) Ak ročná daň vyrubená fyzickej osobe nepresahuje 2 000 Sk a právnickej osobe 20 000 Sk je splatná naraz v termíne do 31. mája bežného zdaňovacieho obdobia.
(2) Ak ročná daň vyrubená fyzickej osobe presahuje 2 000 Sk a právnickej osobe 20 000 Sk je splatná v štyroch splátkach. Prvá splátka je splatná v termíne do 31. mája, druhá splátka je splatná v termíne do 31. júla, tretia splátka je splatná v termíne do 30. septembra a štvrtá splátka je splatná v termíne do 30. novembra bežného zdaňovacieho obdobia.
(3) Daňovník môže vyrubenú daň splatnú podľa odseku 2 zaplatiť naraz v termíne prvej splátky bežného zdaňovacieho obdobia.

§ 11 
Záverečné ustanovenia
(1) Pre určenie daňových sadzieb podľa tohto nariadenia sú určujúce hranice jednotlivých mestských častí vymedzené osobitným predpisom.6)
(2) V konaní vo veciach dane sa postupuje podľa osobitných predpisov.7)

§ 12
Účinnosť
Toto nariadenie nadobúda účinnosť 1. januára 2006.

Ing. Andrej  Ďurkovský
primátor